Žepa (elv)

Žepa (kyrillisk Жепа) er en elv øst i Bosnia-Hercegovina. Den har sin kilde i landsbyen Kusače få kilometer sørøst for Han Pijesak, på ca. 1 000 moh sør i fjellet Žep. Žepa renner deretter i sørøstlig retning gjennom et tynt bosatt berglandskap, der dalen er omkranset av fjellklipper, like før landsbyen med samme navn. Elven renner ut i Drina i en dal mellom fjellene Javor og Devetak.

En bro over elven er kjent fra dikteren Ivo Andrićs fortelling Most na Žepi (Broen over Žepa). Broen ble flyttet til sitt nåværende sted mellom 1966-68, da den opprinnelige plasseringen var truet av en planlagt dam i elven.

Referanser 

Elver i Bosnia-Hercegovina